Kind (5) sterf in huisbrandArgieffoto ŉ Vyfjarige meisie het oor die naweek in ŉ huisbrand in Limpopo doodgebrand. Volgens lt.kol. Moatshe Ngoepe, polisiewoordvoerder, was Lebogang Ramahlo aan die slaap toe die gesin se huis in Ga-Gapane in Bolobedu buite Tzaneen aan die brand geraak het. “Die oorsaak van die brand is nog nie duidelik nie, maar daar word vermoed dat ŉ oond in die huis die brand veroorsaak het,” het Ngoepe Maandag gesê. Die polisie doen ŉ geregtelike doodsondersoek.